# SpaceX Crew-10[labot | labot pirmkodu]

| *SpaceX Crew-10* |
| --- |
| *Crew-10* tuvojas stacijai |
| KA veids | kosmosa kuģis |
| Izgatavotāji | *SpaceX* |
| Bāzes platforma | *Crew Dragon* |
| Sērijas Nr. | *C210* (*Endurance*) |
| Apkalpe | Enna MakleinaNikola EiersaTakuja OnišiKirils Peskovs |
| Starta datums | 14.03.2025. 23:03:48 *UTC* |
| Starta vieta |
Kenedija Kosmosa centrs *LC-39A* |
| Nesējraķete | *Falcon 9 Block 5* |
| Nolaišanās | 09.08.2025. 15:33:20 *UTC* |
| Nolaišanās vieta |
Klusais okeāns |
| Lidojuma ilgums |
147 d 16 h 29 min |
| NSSDC ID |
2025-049A |
| SCN |
63204 |
| Tīmekļa vietne |
 |
| Masa |
12 520 kg |
| Orbītas elementi |
| Centr. ķermenis |
Zeme |
| Slīpums |
51,66° |
| Apkalpes attēls |
|  |
| No kreisās: Peskovs, Eiersa, Makleina, Oniši |
| Programma *Crew Dragon* |
|

| Iepriekšējais | Nākamais |
| --- | --- |
| *SpaceX Crew-9* | *Fram2* |

 |
| Saistītās misijas |
SKS-72, SKS-73 |

SpaceX Crew-10 bija ASV uzņēmuma *SpaceX* kosmosa kuģa *Crew Dragon* lidojums.
To orbītā palaida 2025. gada 14. martā *NASA* uzdevumā *Commercial Crew Development* programmā. 16. martā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 9. augustā.

*Crew-10* tika izmantots kosmosa kuģa nolaižamais aparāts *Endurance* (*C210*), kas kosmosā bija lidojis trīs reizes. Nesējraķetei izmantota pirmā pakāpe (sērijas numurs *В1090*), kas bija jau vienu reizi izmantota.

## Apkalpe

*Crew-10* apkalpe augšupceļā un lejupceļā:

|  |  |  |  |  |
| --- | --- | --- | --- | --- |
| Kosmonauts | Virz. | Pozīcija | Lidojums pēc skaita | Valsts, organizācija |
| Enna Makleina | ↑↓ | Kosmosa kuģa komandieris | 2. |  ASV, *NASA* |
| Nikola Eiersa | ↑↓ | Pilots | 1. |  ASV, *NASA* |
| Takuja Oniši | ↑↓ | Misijas speciālists | 2. |  Japāna, *JAXA* |
| Kirils Peskovs | ↑↓ | Misijas speciālists | 1. |  Krievija, *Roskosmos* |

Rezerves apkalpe:

* Oļegs Platonovs, misijas speciālists, *Roskosmos*,  Krievija

## Priekšvēsture

Desmito *SpaceX* darba misiju Komerciālās apkalpes programmas ietvaros sākotnēji bija plānots uzsākt 2025. gada februārī. Šajā lidojumā bija paredzēts *Crew Dragon C213*, piektā un, iespējams, pēdējā *Crew Dragon* kosmosa kuģa, pirmais lidojums. Tā kā *NASA* uzskatīja, ka *C213* nebūs gatavs debijas startam līdz aprīļa beigām, misija tika pārcelta uz *Crew Dragon Endurance*, tādējādi ļaujot *SpaceX* un *NASA* pabeigt jaunā kosmosa kuģa galīgo testēšanu un integrāciju.

## Lidojuma gaita

*SpaceX Crew-10* tika palaists 2025. gada 14. martā 23:03:48 *UTC* ar nesējraķeti *Falcon 9 Block 5* no Kenedija Kosmosa centra starta laukuma *LC-39A*.
Pēc derīgās kravas atdalīšanas raķetes pirmā pakāpe nolaidās *LZ-1* laukumā Kanaveralas zemesragā.

16. martā 04:04:52 *UTC* *Freedom* automātiskā režīmā saslēdzās ar SKS pie *Harmony* modulim priekšpusē pievienotā adaptera *PMA-2* saslēgšanās mezgla *IDA-2*.

8. augustā 22:15 *UTC* kosmosa kuģis atvienojās no stacijas. 9. augustā 14:39:47 *UTC* *Crew Dragon* veica 17 minūšu 34 sekunžu ilgu dzinēju iedarbināšanu, lai samazinātu orbītas augstumu. 14:58 *UTC* tika atdalīts servisa modulis. 15:33:20 *UTC* nolaižamais aparāts nolaidās Klusajā okeānā, Sandjego tuvumā. Lidojuma ilgums bija 147 dienas 16 stundas 29 minūtes.

Agrāk tikai kravas kuģi *SpaceX Dragon 1* bija nosēdušies Klusajā okeānā, bet 2019. gadā *SpaceX* un *NASA* pārcēla nolaižamā aparāta izcelšanas operācijas uz ASV austrumiem (Atlantijas okeānu). Šis solis ļāva pēc nolaišanās astronautiem un svarīgākajām kravām ātrāk atgriezties Kenedija Kosmosa centrā, un *SpaceX* Floridā atvēra objektu, kurā pēc lidojuma uzņemt kapsulas un sagatavot tās nākamajam lidojumam.
Šim risinājumam bija neparedzēti trūkumi: pirms ieiešanas atmosfērā bija jāatdala servisa nodalījums, un, lai gan inženieri paredzēja, ka tas sadegs, *SpaceX* uzzināja par vismaz četriem gadījumiem, kad uz zemes tika atrastas servisa moduļa atliekas. Atgriešanās pie nolaišanās Klusajā okeānā nozīmē, ka servisa nodalījums var palikt piestiprināts ilgāk un tikt novirzīts uz nomaļu okeāna apgabalu, sauktu par Nēmo punktu (iesaukts par "kosmisko aparātu kapsētu"), kur jebkuras atlūzas, kas nesadeg pēc iziešanas cauri atmosfērai, visticamāk, nenodarīs kaitējumu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: SpaceX Crew-10.
* NASA’s SpaceX Crew-10 NASA
* NASA's SpaceX Crew-10 Mission NASA blog
* Crew-10 Mission *SpaceX*
* Crew Dragon Gunter Dirk Krebs